Eugen Teodorovici

Eugen Orlando Teodorovici (sündinud 12. augustil 1971 Bukarestis) on Rumeenia poliitik (Sotsiaaldemokraatlik Partei).

Ta lõpetas 1997. aastal bakalaureusekraadiga Majandusteaduste Akadeemia. Magistrikraadi sai 2006. aastal Rahvusliku Poliitika ja Administratiivteaduste Ülikoolis. 2000–2009 töötas ta mitmetel juhtivatel ametikohadel Euroopa integratsiooni ministeeriumis, rahandusministeeriumis ja majandusministeeriumis. 2009. aasta juunist kuni 2012. aasta maini teenis ta direktori ametikohal Rumeenia kontrollikojas (riigikontrollis). 2012. aasta maist kuni detsembrini oli ta peaministri nõunik. 2012. aasta detsembris sai ta Euroopa Liidu fondide ministriks ja Rumeenia parlamendi liikmeks.Eugene Orlando Teodorovici Guvernul Romaniei

Eugen Teodorovici oli Rumeenia rahandusminister 30. märtsist 2015 kuni 17. novembrini 2015 ja oli rahandusminister teist korda alates 29. jaanuarist 2018 kuni 4. novembrini 2019.Romania. Ministries, etc. rulers.org 2021. aastal sai ta riigikontrolli audiitoriks. Ta läks pensionile kolme päeva pärast.

Viited

Kategooria:Rumeenia poliitikud
Kategooria:Rahandusministrid
Kategooria:Sündinud 1971